stanford-oval/wikipedia huggingface dataset:
אלבורז (פרובינציה)
הערות שוליים

↑  Majlis extends term of councils, votes for new province, June 24, 2010, Teheran Times
| --- | --- |
בקרת זהויות :  GND: 1105088278 
ערך זה הוא קצרמרבנושא גאוגרפיה של איראן. אתם מוזמנים לתרום לוויקיפדיה ו.
אימרה נאג' (הומוריסטן)

| --- | --- |

 לידה:  2 ביוני 1882 טשנד, רומניה 
 פטירה:  25 באפריל 1941 (בגיל 58) בודפשט, ממלכת הונגריה 
 שם לידה:  Fischer Ignác 
 מדינה:  הונגריה 
 מקום קבורה:  בית הקברות היהודי ברחוב קוזמה 
 
אימרה נאג' (במקור איגנץ פישר, בהונגרית: Nagy Imre;‏ טשנד, 2 ביוני 1882 – בודפשט, 25 באפריל 1941) היה עיתונאי יהודי-הונגרי, עורך מגזין ההיתולי (ה"אוֹישאג" (Az Ojság). בשל יהדותו וכתיבתו הבקורתית על המשטר הוא נכלל במלחמת העולם השנייה בצו הממשלתי של סופרים אסורים שיצירותיהם נאסרו להדפסה, להפצה ולקריאה, ולאיסור החזקתם אפילו בספריות ציבוריות, ודינן היה גריסתם (בדומה לשריפת הספרים בגרמניה הנאצית).
ביוגרפיה

איגנץ פישר נולד במשפחה יהודית כבנם של אברהם פישר ושל פאני ירמיאס. רעייתו הייתה אירן, בתם של אדולף פלש ושל אאוגניה רוקנשטיין, לה נישא ב-17 באוגוסט 1930 בבודפשט.
הוא עבר לבודפשט בתחילת המאה ה-20, שם היה תחילה העורך של כתב העת ההיתולי "השביט" (Az Üstökös) ולאחר מכן של האוישאג (Az Ojság). העיתון ההיתולי, הבדיחות והקומיקס של אימרה נאג' יצא לאור בתקופת האנטישמיות הממסדית ההונגרית ב"ימי הזוהר" של עידן מיקלוש הורטי מדי שבועיים בין השנים 1920–1939, עם 8 עמודים. לצד בורשסם ינקו, זה היה כתב העת ההיתולי-הקומיקס הפוליטי הפופולרי ביותר בהונגריה. העיתון של אימרה נאג', הידוע באוספים של בדיחות יהודיות, הסתכל על העולם דרך עיניהם הבורגניות של יהודי בודפשט, כולל בעיקר את אירועי החיים הפוליטיים והחברתיים בהונגריה באותה העת. (כ-25 אחוזים מאוכלוסיית בודפשט אז היו יהודים כ-250,000, כך שראש העיר האנטישמי של וינה דאז קרא לעיר "יודהפשט").
הפרסומת לעיתון היה:
"שמחת היהדות והגויים היא עיתון ה-Ojság".
נאג' הובא למנוחות בבית הקברות היהודי ברחוב קוזמה בבודפשט.
כתביו

שירים. בודפשט, 1907
תלמיד שעובד קשה. שירים. בודפשט, 1909
אלבום שביט. עריכה. בודפשט, 1909
קומדיות. זוטות עדכניות. בודפשט, 1911
בני זמננו הצוחקים. זוטות עדכניות. בודפשט, 1911
הקיסר וילהלם צוחק. הבדיחות האקטואליות הטובות ביותר. בודפשט, 1916
הארכידוכס בלה. רומן. בודפשט, 1917
כך אני כותב את ה-Ojság. בודפשט, 1921
הגדה. בודפשט, 1924
רב חכם בכיס האפוד. בודפשט, 1925 (חוברת 3)
הגדת פרנק, או ליל סדר במרקו. בודפשט, 1926
מוריצקה עם בדיחותיו המצחיקות. בודפשט, [1926]
ד"ר קליין. רומן עליז [בודפשט, 1927]
קוהן (כהן) וגרין בכיס האפוד [בודפשט, 1928]
חמשת אלפים בדיחות. בודפשט, 1932 (5 כרכים)
שיריו. בודפשט, (1933). "זה מצחיק." בודפשט, 1934 (4 כרכים)
שתי האהבות של אנטל המסכן. רומן. בודפשט (1934)
פתגמים יהודיים. בודפשט, [1935]
הדרשה של המתים. שירים. בודפשט, 1940
כנראה שהוא כתב גם את הרומנים הבאים תחת השם הבדוי אירמה נאג':
אהבות של חטא. וידויים של גברת. 1/2. מו"ל בודפשט, 1908
חטאים אפלים. וידוי אהבה של ליידי צעירה. בודפשט, 1908
תיאטרון האהבה בפריז. ספרה האחרון של אירמה נאג'. בודפשט, 1908 (מהדורה שלישית. בודפשט, 1909)
לקריאה נוספת

עורך שאנדור קוזוצ'ה: תולדות הספרות, 1941. שנתון 30, גיליון 141.
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944, 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
הערות שוליים

↑  "Halotti bejegyzése a Budapest XIII. kerületi polgári halotti akv. 589/1941. folyószáma alatt". נבדק ב-2019-11-28.
↑  "Házasságkötési bejegyzése a Budapest V. kerületi polgári házassági akv. 550/1930. folyószáma alatt". נבדק ב-2019-11-28.
↑  Az Ojság 1920-1939 | Arcanum Digitális Tudománytár, adt.arcanum.com (בהונגרית)
| --- | --- |
בקרת זהויות :  ICCU: PAVV039662 
העמוד הראשון של Ojság ב-20 באפריל 1924
אליפות העולם בפיתוח הגוף לחובבנים

אליפות העולם בפיתוח הגוף לחובבנים (לשעבר:  מר יוניברס, באנגלית: World Amateur Bodybuilding Championships לשעבר: IFBB Mr. Universe) היא תחרות פיתוח גוף לגברים המאורגנת על ידי הפדרציה הבינלאומית של פיתוח הגוף (IFBB), שנערכה לראשונה בשנת 1959. השם שונה בשנת 1976 כדי למנוע בלבול עם התחרות בעלת השם הדומה "NABBA Mr. Universe".
בין השנים 1959-1969 התקיימה התחרות רק בקטגוריה אחת - קטגוריה פתוחה. בשנת 1970 חולקה התחרות לשלוש קטגוריות גובה שונות: נמוך, בינוני וגבוה. במצב זה, היו בכל תחרות ארבעה מנצחים - מנצח בכל קטגוריה, ובנוסף מנצח כללי בתחרות.
בשנת 1976 הוחלפו קטגוריות הגובה בקטגוריות משקל חדשות. משנת 1976 עד 1995 לא הוכתר מנצח כללי אך בשנת 2006 הוחזרה מסורת זו לתחרות.
ראו גם

מר אולימפיה
מיס אולימפיה
אלתור

"The King and Carter Jazzing Orchestra", אלתור בפעולה במוזיקת הג'אז.
אִלתור, או מלועזית: אימפּרוֹביזציה (Improvisation, או בקיצור Improv - אימפרוב), הוא הפעולה של יצירת דבר חדש ושונה במשך תקופת זמן מסוימת ללא תכנון מקדים.
מתקן מאולתר לתיקור כלי רכב 'רכים' ('נינג'ה') עשוי ממסמר ודיסקית גומי. יחידות כאלה פוזרו על ידי פלסטינים בכבישי יהודה ושומרון במהלך האינתיפאדה הראשונה.
מקור השם "אלתור" בעברית מהביטוי "על אתר" בארמית, כלומר: "על המקום".
ההבדל המרכזי בין האלתור ליצירתיות הוא שהאלתור חייב להתבצע באופן ספונטני אשר אינו מאפשר תכנון מודע או תיקון של טעויות.
מאפיינים

האלתור הוא מנגנון יצירתי המבוסס על חוסר ודאות. מהותו של האלתור היא המצאה וחשיבה מהירה, שהרי האלתור הוא המצאת היצירה (או כל תהליך אחר) תוך כדי ביצועה.
דבר זה הופך את האלתור למשימה קשה לביצוע.
אלתור הוא צורה של יצירה (כפועל ולא כשם עצם) באמנות, או אמנות בפני עצמה. למרות זאת, אלתור לא מבוצע רק בהקשר אמנותי אלא בכל תחומי החיים.
אלתור יכול להתבצע בתחומים שאינם קשורים קשר ישיר לאמנות. למשל, חובש שנתקע ללא ציוד מתאים, ומאלתר ציוד לטיפול בפצוע.
אלתור נפוץ למדי גם בתחומים הטכניים (מכונאות, הנדסה וטכנולוגיה) בהם הצוות הטכני צריך לאלתר פתרונות לתקלות טכניות או בעיות בלתי-צפויות.
משום שטבעו של האלתור מערב יצירה של דברים חדשים בדחף הרגע הוא נחשב כמצב מעורר לחץ.
אלתור וחשיבה

האלתור מעודד אנשים לשבור דפוסי חשיבה ישנים ובכך הוא יכול לעודד את היצירתיות.
אלתור באמנות

האלתור, בהקשרו האומנותי, לא נפוץ (או לא אפשרי) בתחומים שבהם היצירה כתובה, מודפסת או מוצקה (כמו ציור, קולנוע, פיסול, צילום וספרות), אלא בתחומים שבהם היצירה מבוצעת על ידי האמן על במה, כמו מוזיקה, מחול, פנטומימה ותיאטרון. למעשה יכולת האלתור חיונית לכל אמנויות הבמה.
דוגמה יוצאת דופן לאלתור מעולם הקולנוע ניתן למצוא בסרט הברזילאי "עיר האלוהים". רוב השחקנים ששיחקו בסרט זה היו שחקנים בלתי מקצועיים, שאותרו לצורך צילומי הסרט, ואִלתרו את הטקסט הקרוב לחייהם, לפי קווים מנחים כלליים בלבד. דוגמאות נוספות לאלתור קולנועי הם מקרים שחקן שמחליט לשחק לא כפי שכתוב בתסריט, אך מכיוון שהאלתור שלו מוצלח יותר הוא זה שנכנס בעריכה הסופית.
דוגמאות נוספות לאלתור אפשר למצוא באמנויות רחוב שונות, בסטנד-אפ קומדי, בתוכניות טלוויזיה כמו "של מי השורה הזאת בכלל?" או תוכנית רדיו כמו "שלושה בסירה אחת" ועוד.
בישראל קיימות מספר קהילות מאלתרים בתחומי התיאטרון. הסגנונות הנפוצים בישראל הם:
מערכוני אימפרו - (ידוע גם בשם שורט אימפרוב) מופע מאולתר בשיתוף קהל ובהשתתפותו. שחקנים מקבלים מהקהל נתונים לסצנות ודמויות ויוצרים מערכונים ושירים מאולתרים. זמן יצירת המערכונים הוא קצר מאוד והשחקנים צריכים לספק תוצרים מהירים, בדרך כלל קומיים. בישראל קיימים מספר הרכבים בפורמט זה ובחלקם משתתפים דביר בנדק, אבי גרייניק, דרור קרן, עידן אלתרמן, ערן איווניר, ריקי בליך, משה פרסטר, אדיר מילר ועוד.
תיאטרון פלייבק - תיאטרון חוויתי אישי, ובו אחד הצופים משתף את הקהל בסיפור אישי מחייו, והשחקנים משקפים לו את הסיפור שסיפר.
מחזה אימפרוב - (ידוע גם בשם לונג פורם אימפרוב) תיאטרון שבו המחזה כולו מאולתר במקום על סמך נתונים המתקבלים מהקהל. בישראל סוג תיאטרון זה הוא הומוריסטי בדרך כלל.
אלתור באמנות > אלתור במוזיקה

דוגמה מצוינת לאלתור אפשר למצוא במוזיקת הג'אז. רוב המוזיקה בג'אז אינה כתובה אלא מאולתרת, ולכן גם בג'אז ההרכבים קטנים יותר (על מנת שתתאפשר אינטראקציה בין הנגנים), כשכל נגן מקבל פרק זמן מסוים שבו ניתן לו חופש לנגן את רעיונותיו המוזיקליים כששאר הנגנים מלווים אותו.
ראו גם

קומדיה דל'ארטה
תיאטרון אלתורים
לקריאה נוספת

נפתלי שם-טוב, הוראה מאלתרת זו לא מילה גסה; אימפרוביזציה תיאטרונית ככלי הוראה וכאופן ידיעה, תל אביב, מכון מופ"ת, 2015.
הערות שוליים

1 2 3 4 5  Lewis, C., & Lovatt, P. J. (2013). Breaking away from set patterns of thinking: Improvisation and divergent thinking. Thinking Skills and Creativity, 9, 46-58.
↑  אתר איתור ואלתור, באתר האקדמיה ללשון העברית, ‏14 בנובמבר 2010
1 2  נילי לוברני רולניק (2009). חיים בתוך סיפור: תיאטרון פלייבק ואמנות האימפרוביזיציה. רעננה: הקיבוץ המאוחד מכון מופ"ת.
| --- | --- |
בקרת זהויות :  NLI: 987007534987805171  BnF: cb14497299d (data)  GND: 4127993-1  LCCN: sh97005561  NARA: 10664122  SUDOC: 07708862X 
פעמון צאן מאולתר שנמצא בשדה ליד תקוע. גוף הפעמון עשוי שבר כלי מטבח מאלומיניום והענבל מתרמיל כדור רובה.
תוף בס מאולתר בכיכר טרפלגר, לונדון
כיסוי כובע מאולתר של יהודי חרדי ביום גשם בתל אביב
אלתור בתיאטרון
אינגוור אמביורנסן

| --- | --- |

אמביורנסן, 2007
 לידה:  20 במאי 1956 (בן 68) טונסברג, נורווגיה
 שם לידה:  Ingvar Even Ambjørnsen 
 מדינה:  נורווגיה 
 לאום:  נורווגיה נורווגיה
 מקום לימודים:  Thor Heyerdahl Upper Secondary School 
 שפות היצירה:  נורווגית 
 יצירות בולטות:  סדרת "אלינג"
 תקופת הפעילות:  מ-1976 
 בן או בת זוג:  Gabriele Haefs (1985–?) 
 פרסים והוקרה:  פרס המוציאים לאור הנורווגי (1996)  פרס התרבות של אוסלו (2000)  פרס התרבות של טלנור (2001)  פרס בות' (2004)  פרס טאבו (2001)  Jonas Prize (2001)  פרס בראגה (1995)  Vestfolds Literature Prize (1999)  פרס ריברטון (1990)  Cappelen Prize (1988)  Språklig Samlings Literature Prize (1987)  Thorleif Dahl's prize (2009)  Riksmål Society Literature Prize (1999)  Aschehoug Prize (2023) 
 
אינגוור אמביורנסן (בנורווגית: Ingvar Ambjørnsen; נולד ב-20 במאי 1956) הוא סופר נורווגי זוכה פרסים רבים.
אמביורנסן מוכר במיוחד בזכות סדרת ספרי "אלינג". ספר אחד מהסדרה תורגם לעברית ויצא לאור בשם "אחים בדם", בהוצאת שוקן, ואף עובד להצגה בשם "אלינג" בתיאטרון הבימה. סרט נורווגי בשם "אלינג" היה מועמד לפרס האוסקר לסרט הזר הטוב ביותר בשנת 2002.
רומן הביכורים של אמביורנסן היה רומן חצי-אוטוביוגרפי בשם "השורה ה-23" (23-salen), בו ביקר את נסיונותיה של ממשלת נורווגיה לטפל בסובלים ממחלות פסיכיאטריות. בכל הרומנים שלו, אמביורנסן מספר את סיפורם של החריגים.
מאז 1985, אמביורנסן מתגורר בהמבורג, גרמניה.
מספריו > סדרת אלינג

Utsikt til paradiset ‏ (מילולית: נוף גן עדן) (1993)
Fugledansen ‏ (1995)
Brødre i blodet ‏ (1996) - בעברית: אחים בדם. תרגום מנורווגית: דנה כספי. הוצאת שוקן (2000).
Elsk meg i morgen ‏ (מילולית: אהוב אותי מחר) (1999)
מספריו > סדרת Pelle og Proffen

Kjempene faller ‏ (רומן, 1987)
Døden på Oslo S ‏ (רומן, 1988)
Giftige løgner ‏ (רומן, 1989)
Sannhet til salgs ‏ (רומן, 1990)
De blå ulvene ‏ (רומן, 1991)
Flammer i snø ‏ (רומן, 1992)
Etter orkanen ‏ (רומן, 1993)
Hevnen fra himmelen ‏ (רומן, 1994)
Storbyens stemme ‏ (רומן, 1994)
Mordet på Aker Brygge ‏ (אלבום, 1995)
מספריו > סדרת Samson og Roberto

Arven etter Rin-Tin-Tei ‏ (רומן, 1998)
Krakilske kamerater ‏ (רומן, 1999)
Pater Pietros hemmelighet ‏ (רומן, 2000)
אן דה מוובריי

| --- | --- |

נישואי ליידי אן דה מווברי עם ריצ'רד משרוסבורי, דוכס יורק
 לידה:  10 בדצמבר 1472 סאפוק, הממלכה המאוחדת 
 פטירה:  19 בנובמבר 1481 (בגיל 8) גריניץ', ממלכת אנגליה 
 מדינה:  ממלכת אנגליה 
 מקום קבורה:  מנזר וסטמינסטר 
 בן או בת זוג:  ריצ'רד משרוסברי, דוכס יורק 
 
אן דה מוובריי (באנגלית: Anne de Mowbray;‏ 10 בדצמבר 1472 - 19 בנובמבר 1481) הייתה הרוזנת השמינית מנורפוק, דוכסית יורק ודוכסית נורפוק. אן זכתה לתואר דוכסית יורק בשל נישואיה לריצ'רד משרוסברי, דוכס יורק ואחד מהנסיכים שבמצודה. אן נפטרה בהיותה בת 8.
קורות חיים

אן נולדה בטירת פראמלינגהאם שבסאפוק, והייתה בתם היחידה שעברה את גיל הינקות של ג'ון דה מובריי, הדוכס הרביעי מנורפוק ושל אליזבת טלבוט.
אן נישאה ב-15 בינואר 1478 בקפלת סטיבן הקדוש שבווסטמינסטר לריצ'רד משרוסברי, בנו של אדוארד הרביעי, מלך אנגליה. ריצ'רד היה בן 4 בעת טקס נישואיו, ואן בת 6.
אן נפטרה בגריניץ' שנתיים לאחר נישואיה.
על פי חוקי הירושה המקובלים, ירשו אותה בני דודיה, ויליאם, מרקיז ברקלי וג'ון האוורד, דוכס נורפוק, אולם חוק של הפרלמנט הבריטי שנחקק בינואר 1483 קבע כי יורשה היחיד של אן יהיה בעלה, ריצ'רד.
אן נקברה בקפלת ארסמוס מפרומיאה שבמנזר ווסטמינסטר. בשנת 1502 נהרסה הקפלה על מנת לבנות את קפלת הגבירה של הנרי השביעי, וארונה של אן (העשוי עופרת) הועבר לקפלה במנזר (the Abbey of the Minoresses) של מסדר הגברות העניות (Order of Poor Ladies). לימים אבד מיקום הארון. בשנת 1964 התגלה הארון בעת עבודות בניה באזור סטפני שבלונדון, ובמאי 1965 נקבר הארון מחדש במנזר וסטמינסטר.
לקריאה נוספת

P. M. Kendall, The World of Anne Mowbray, Observer Colour Magazine, issued 23 May 1965
Moorhen, Wendy (2005). "Anne Mowbray: In Life and Death" (PDF). The Ricardian Bulletin (Spring). אורכב מ-המקור (PDF) ב-23 בנובמבר 2010. {{cite journal}}:  (עזרה)
אן דה באצלייה

| --- | --- |

 לידה:  15 באוגוסט 1964 (בת 60) גנט, בלגיה 
 מדינה:  בלגיה בלגיה
 מספר צאצאים:  3 
 www.annedb.be
 
אן דה באצלייה (בהולנדית: Anne De Baetzelier; נולדה ב-15 באוגוסט 1964) היא מנחת טלוויזיה ולשעבר פוליטיקאית ודוגמנית בלגית.
ביוגרפיה

דה באצלייה נולדה בגנט, ב-1988 הופיע לראשונה בטלוויזיה הבלגית.
היא נבחרה למיס בלגיה לשנת 1989 וייצגה את בלגיה במיס תבל 1989.
בשנה זו קיבלה הצעת עבודה מ-VTM, ערוץ טלוויזיה בלגי דובר הולנדית והיא נהייתה לאחת המנחות הקבועות בערוץ.
מ-1992 ועד 2008 הנחתה את תוכנית המוזיקה "10 om te zien".
מ-2004 ועד 2006 הנחתה את הגרסה הבלגית של משחק הטלוויזיה "BrainTeaser".
ב-2006 ו-2007 הנחתה את "Schlagerfestival", פסטיבל מוזיקה הנערך בעיר האסלט.
ב-2007 השתתפה בתוכנית "Celebrity Shock" בה ידוענים מבלגיה נשלחים לגור במקומות אקזוטיים ברחבי העולם.
ב-2008 שימשה כמגישה בתחנת הרדיו "Nostalgie Vlaanderen".
ב-2009 נכנסה לפוליטיקה כשהתמודדה לפרלמנט הבלגי מטעם מפלגת "Libertair, Direct, Democratisch", היא הייתה ברשימה של מפלגה זו גם בבחירות לפרלמנט האירופאי, ב-2010 הודיעה שהיא עוזבת את התחום הפוליטי.
ב-2010 השתתפה בגרסה הבלגית של מאסטר שף.
ב-2011 התמודדה בתוכנית הבלגית של "הישרדות VIP".
היא דוברת הולנדית, צרפתית ואנגלית.
הערות שוליים

↑  אן דה באצלייה כמיס בלגיה (באנגלית)
↑  כתבה אודות התוכנית (בהולנדית)
↑  "Anne De Baetzelier vond het zelfs niet nodig haar uitwerpselen op te ruimen", Het Belang van Limburg (בהולנדית (פלמית))
| --- | --- |
בקרת זהויות :  MusicBrainz: 648969b8-46a9-4e32-b52b-479661baf7ec 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אלוויס טקטיקה

| --- | --- |

אלוויס טקטיקה
 מאפיינים כלליים
 יצרן:  Alvis plc (החברה הייתה קרויה "Alvis Car and Engineering Company" עד שנת 1967) GKN plc  BAE Systems Land & Armaments (משנת 2005)
 שנות ייצור:  1988 - עד היום
 הרכבה:  בריטניה בריטניה
 סיווג:  משוריין הנעה 4x4, 4x6
 אורך:  5,600 מ"מ
 רוחב:  2,200 מ"מ
 גובה:  2,350 מ"מ
 משקל:  10,000 ק"ג (ריק),  משקל כולל: 13,500 ק"ג   (3,500 ק"ג מטען בעומס מקסימלי)
 מפרט טכני
 מנוע:  6,000 סמ"ק (מנוע מרצדס סוג "Mercedes-Benz 906 series")  6,000 סמ"ק, המפיק 176 כ"ס, מנוע טורבו דיזל, (מנוע מרצדס סוג "Mercedes-Benz OM 906LA")
 הילוכים:  תמסורת אוטומטית - 5 מהירויות
 מהירות מרבית:  120 קמ"ש
 מעצב:  Glover Webb
אלוויס טקטיקה (באנגלית: Alvis Tactica) היא משאית משוריינת, בעלת הנעה כפולה 4x4, ולדגמים מסוימים הנעה 4x6, אשר מיוצרת על ידי החברות "GKN plc", "Alvis plc" ומשנת 2005 על ידי "BAE Systems Land & Armaments"  בבריטניה משנת 1988 ועד היום.
אלויס טקטיקה

דגמי "אלוויס טקטיקה" יוצרו לשימוש צבאי ואזרחי.
דגמי "אלוויס טקטיקה" יוצרו במספר גרסאות שונות, כולל רכב קרבי משוריין, ורכב לבקרת התפרעויות כולל סיוע בפיזור הפגנות. 3 רכבים של  הצבא הנורווגי מתפקדים כאמבולנסים.
מחיר היחידה: 3,448,276 דולר.
מאפייני דגמי "אלוויס טקטיקה"

לוחות שריון 5.56 מ"מ - 7.62 מ"מ
הנעה 4x4
הנעה 4x6
מספר אנשי צוות: 2
מספר מקומות : 10 (אנשי פטרול מצוידים בציוד קרבי מלא)
מספר מקומות : (נוסעים) 14-22
טווח נסיעה: 650 ק"מ
מדינות אשר רכשו את דגמי "אלוויס טקטיקה"

בריטניה (40 יחידות)
ארגנטינה (9 יחידות)
גאנה (20 יחידות)
אינדונזיה (34 יחידות)
מאוריציוס (7 יחידות)
נורווגיה (12 יחידות, 3 מתוכן מתפקדות כאמבולנסים)
סינגפור (10 יחידות)
ערב הסעודית (261 יחידות)
תמונות

אלוויס טקטיקה (רכב לפיזור הפגנות)
אלוויס טקטיקה (רכב האו"ם, צולם בקפריסין)
אלוויס טקטיקה (רכב האו"ם, צולם בקפריסין)
אלוויס טקטיקה (רכב האו"ם, צולם בקפריסין)
אלוויס טקטיקה (רכב האו"ם, צולם בקפריסין)
ראו גם

רכב קרבי משוריין
אמצעים לפיזור הפגנות
הערות שוליים

↑  מנוע מרצדס-בנץ (דיזל) מסוג "OM 906LA" אשר הורכב בדגמי "אלוויס טקטיקה" (2:34 דקות), יו-טיוב
↑  אלוויס טקטיקהTactica - Army Guide
↑  אלוויס טקטיקה onlymotors.com/alvis-tactica
↑  אלוויס טקטיקה כרכב התאוששות Norway Country Study Guide Volume 1 Strategic
אימרה נמט

אימרה נמט (בהונגרית: Imre Németh;‏ 23 בספטמבר 1917 – 18 באוגוסט 1989) היה אתלט הונגרי, אלוף אולימפי (לונדון 1948), שיאן עולם ו-12 פעמים אלוף הונגריה מהם 11 פעמים ברציפות (1942–1952) ביידוי פטיש.
ביוגרפיה

נמט נולד בקושיצה, סלובקיה (באותה העת הונגריה).
באליפות אירופה באתלטיקה שנערכה באוסלו, נורווגיה בשנת 1946 סיים נמט במקום רביעי ביידוי פטיש בתוצאה של 50.03 מטר.
ביוגרפיה > שיאן עולם

בתחרות שנערכה ב ב-14 ביולי 1948 קבע נמט ביידוי פטיש שיא עולם חדש של 59.02 מטר, שיפור ב-2 ס"מ לשיא העולם הרשמי בן ה-10 שנים של ארווין בלאסק מגרמניה. התוצאה הטובה ביותר 59.56 מטר, שלא הוכרה כשיא עולם הייתה עדיין של פאט או'קלהאן מאירלנד והושגה בשנת 1937.
ביוגרפיה > אלוף אולימפי

בלונדון 1948 זכה נמט במדליית זהב ביידוי פטיש בתוצאה של 56.07 מטר, לפני איוון גוביאן מיוגוסלביה (54.27 מטר) ורוברט בנט מארצות הברית (53.73 מטר).
בתחרות שנערכה בקטוביץ, פולין ב-4 בספטמבר 1949 שיפר נמט ביידוי פטיש את שיאו העולמי והעמידו על 59.57 מטר. בתחרות שנערכה בבודפשט ב-19 במאי 1950 הוא שיפר שוב את שיאו העולמי והעמידו על תוצאה של 59.88 מטר.
בהלסינקי 1952 זכה נמט במדליית ארד ביידוי פטיש בתוצאה של 57.74 מטר, אחרי בן ארצו יוז'ף צ'רמק שקבע שיא עולם חדש של 60.34 מטר וקגרל שטורך מגרמניה (58.86 מטר) ולא הצליח להגן על תוארו.
באליפות אירופה באתלטיקה שנערכה בברן, שווייץ בשנת 1954 סיים נמט במקום שישי ביידוי פטיש בתוצאה של 56.86 מטר.
משפחה

בנו של אימרה נמט, מיקלוש, אף הוא אלוף אולימפי ושיאן עולם, בהטלת כידון (מונטריאול 1976).
שיאים אישים

יידוי פטיש: 60.31 מטר (1952)
אימרה מיצגר

| --- | --- |
אין תמונה חופשית
 לידה:  15 בפברואר 1875 מרצאלי, הונגריה 
 פטירה:  18 בספטמבר 1951 (בגיל 76) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות היהודי ברחוב קוזמה 
 מקום לימודים:  אוניברסיטת אטווש לוראנד 
 
אימרה מיצגר (בהונגרית: Mitzger Imre; מרצאלי, 15 בפברואר 1875 – ?) היה דוקטור למשפטים, עורך דין ועורך עיתון יהודי-הונגרי, אחיו של טיבאדר מיצגר.
קורות חיים

אימרה מיצגר נולד במשפחה יהודית כבנם של מיקשה מיצגר, רופא ושל צציליה קוהן. אימרה השלים את לימודיו התיכוניים בעיר נג'קניז'ה. כתלמיד כיתה ז' כבר זכה בשני פרסים ראשונים של מדליית זהב עם הסיפור ההיסטורי שלו "ימים מסוכנים". גם בכיתה ח' זכה בשתי מדליות זהב עם מאמרו על מאריה סצ'י וסיפורו הקצר פטימה. הוא סיים לימודי במשפטים בבודפשט והיה כתב-עמית של כתבי העת "הגאון ההונגרי" ושל בורשסם ינקו (1896-1898). הוא סיים משפטים בשנת 1898 והתיישב בקושיצה, שם עבד תחילה כמתמחה בעריכת דין במשך חצי שנה. במאי 1903 עבר לבודפשט ועסק שם בעריכת דין.
אימרה מיצגר כתב שירים ומאמרים לכתבי העת "סלון הונגרי" (1896), "הארץ והעולם" (1897) ול"פיגארו ההונגרי".
הוא היה העורך הראשי של היומון "יומן קושיצה" בשנת 1899, ובשנת 1901 של היומון הפוליטי "הונגריה" גם כן בקושיצה.
עבודותיו

האיש המגושם. מוֹנוֹלוֹג. 1899. (אוסף מונולוגים 82).
עבודותיו > בכתבי יד

בקשת יד של אדונים, מחזה עממי בשלוש מערכות. השירים של פישטה דנקו מיקשה לנדיאל. (בכורה בקושיצה, בפברואר 1898)
לקריאה נוספת

יוז'ף סיניאי: חייהם ועבודותיהם של סופרים הונגרים
שומוג' הליקון. לקסיקון של משוררים, סופרים ואמנים ילידי מחוז שומוג' 1928. עמ' 131.
נתוני אימרה מיצגר בקטלוג של המוזיאון הספרותי פטפי
פאל גויאש: חייהם ויצירותיהם של סופרים הונגרים (סידרה חדשה) 1939–1944 וכו 1990–2002
הערות שוליים

↑  "Születési bejegyzése a marcali izraelita hitközség születési akv. 1119/1875. folyószáma alatt".
אנדרטת הכבאים הלאומית

| --- | --- |

 מידע כללי
 סוג:  אתר הנצחה, אוסף פסלים 
 מיקום:  הסיטי של לונדון 
 מדינה:  הממלכה המאוחדת 
 הקמה ובנייה
 תקופת הבנייה:  ?–1991
 תאריך פתיחה רשמי:  1991 
 יוצר:  ג'ון ו. מילס 
 קואורדינטות:  51°30′46″N 0°05′54″W﻿ / ﻿51.5129°N 0.09845°W﻿ / 51.5129; -0.09845
  (למפת לונדון מוגדלת) קנט סארי ברקשייר בקינגהאם הרטפורדשייר אסקסאנדרטת הכבאים(למפת לונדון רגילה) קנט סארי בר. בקי. הרטפורדשייר אסקסאנדרטת הכבאים
 
אנדרטת הכבאים הלאומית בלונדון בירת בריטניה מוקדשת לזכרם של כבאי המדינה שנספו בעת מילוי תפקידם. היא ניצבת מדרום לקתדרלת סנט פול, בצד ציר הולכי הרגל המוביל ממנה אל גשר המילניום.
מיקומה של האנדרטה נקבע לזכר המאמצים המיוחדים שנעשו כדי להציל את קתדרלת סנט פול מהרס במהלך הבליץ והסמל שהפכה להיות לעמידת בריטניה בהפצצות, כפי שהונצח בתצלום הידוע סנט פול שורדת.
האנדרטה הוקמה בלונדון כאנדרטה לכבאי בריטניה במלחמת העולם השנייה ובפרט לכבאים בלונדון במהלך הבליץ. נראים בה ביציקת ארד שלושה כבאים חבושי קסדות וניצבים על עיי הריסות כשהם בפעולה - שניים אוחזים בזרנוק כיבוי ושלישי המזעיק עזרה נוספת למקומם. על גבי בסיס האנדרטה נקבעו ביציקה שמות הכבאים שנספו במהלך המלחמה - 997 במספר. האנדרטה הוקמה לפי רעיון של הכבאי סיריל דמארן (Cyril Demarne) ששירת בלונדון במהלך הבליץ. היא נוצרה על ידי הפסל ג'ון מילס (John Mills) בהזמנת קרן הצדקה לכבאי בריטניה. אליזבת, המלכה האם, שהייתה המלכה במהלך המלחמה, חנכה את האנדרטה ב-4 במאי 1991.
בשנת 1998 הוחלט להפוך את האנדרטה לאנדרטה הלאומית לכבאים שנספו בפעולה. היא הועתקה אל מקומה הנוכחי - מרחק קצר מהקודם - ובסיסה הוגבה על מנת שניתן יהיה להוסיף אליו את שמות כל הנספים. כיום מונצחים עליה כ-2,200 שמות. אן, הנסיכה המלכותית, פטרונית קרן הצדקה לכבאים, חנכה מחדש את האנדרטה ב-16 בספטמבר 2003.
טקס זיכרון נערך ליד האנדרטה מדי שנה ביום ראשון הסמוך ל-7 בספטמבר, יום השנה לתחילת הבליץ על לונדון.
אנדרטת הלוחמים השחורים במלחמת האזרחים

| --- | --- |

 מידע כללי
 סוג:  אתר הנצחה, National Park System unit 
 כתובת:  שאו 
 מיקום:  וושינגטון די. סי. 
 מדינה:  ארצות הברית 
 בעלים:  שירות הפארקים הלאומיים של ארצות הברית 
 מפעיל:  שירות הפארקים הלאומיים של ארצות הברית 
 הקמה ובנייה
 תקופת הבנייה:  ? – 15 ביולי 1998
 תאריך פתיחה רשמי:  15 ביולי 1998 
 חומרי בנייה:  ארד, פלדת אל-חלד 
 יוצר:  אד המילטון 
 קואורדינטות:  38°54′59″N 77°01′33″W﻿ / ﻿38.916388888889°N 77.025833333333°W﻿ / 38.916388888889; -77.025833333333
 www.nps.gov/afam/index.htm
  (למפת מחוז קולומביה מוגדלת) וירג'יניה מרילנדאנדרטת הלוחמים השחורים(למפת מחוז קולומביה רגילה) וירג'יניה מרילנדאנדרטת הלוחמים השחורים
 
אנדרטת הלוחמים השחורים במלחמת האזרחים (באנגלית: African American Civil War Memorial) היא אנדרטה הממוקמת בפינת שדרת ורמונט ורחוב U בעיר וושינגטון בירת ארצות הברית. האנדרטה הוקמה להנצחת 209,145 אפרו-אמריקאים אשר לחמו בצבא ארצות הברית או צי ארצות הברית כחיילים ומלחים במלחמת האזרחים האמריקנית.
האנדרטה הוקמה ביוזמת "הקרן האפריקאית - אמריקאית להנצחת לוחמי מלחמת האזרחים" (African American Civil War Memorial Freedom Foundation and Museum) והאחריות לתחזוקתה הועברה ב-27 באוקטובר 2004 לידי רשות הפארקים הלאומיים של ארצות הברית. בסמוך לאנדרטה הוקם בשנת 1999 מוזיאון הנצחה.
אליפות סנקט פטרבורג הפתוחה בטניס

| --- | --- |

לוגו הטורניר
 מיקום:  רוסיהסנקט פטרבורג, רוסיה
 מקום הטורניר:  מתחם האירועים והספורט הפטרבורגי (1995–2013) סיבור ארנה (2015 ואילך)
 קטגוריה:  סבב המאסטרס העולמי 250
 משטח:  קשה
 הגרלה:  32S/32Q/16D
 סך פרסים:  1,000,000‏$
 SPb Open
אליפות סנקט פטרבורג הפתוחה (ברוסית: Открытый Санкт-Петербург) היא טורניר טניס בינלאומי לגברים ולנשים. אליפות סנקט פטרבורג הפתוחה היא טורניר טניס בינלאומי, כחלק מסבב המאסטרס העולמי 250 בסבב העולמי לגברים (ATP).
היסטוריה

האליפות מתקיימת מאז 1995 במרכז הקונגרסים והספורט בסנקט פטרבורג, רוסיה והיא נערכת באוקטובר מדי שנה.
תומאס יוהנסון, מאראט סאפין ואנדי מארי הם שחקני הטניס היחידים שזכו בקטגוריית היחידים יותר מפעם אחת, כאשר אנדי מארי ומאראט סאפין הם היחידים שזכו פעמיים רצופות. נכון לשנת 2008, שלושה שחקנים רוסיים שונים זכו בתואר ליחידים: יבגני קאפלניקוב בשנת 1995, מאראט סאפין בשנים 2000 ו-2001, ומיכאיל יוז'ני בשנת 2004.
בשנת 2014 אומר היה הטורניר להיערך בישראל, במרכז הטניס ברמת השרון. הטורניר בוטל ברגע האחרון בעקבות המצב הביטחוני עקב מבצע צוק איתן בעזה.
הטורניר חודש בשנת 2015 וחזר לסנקט פטרבורג.